Ayen i ak-iɛeǧben. Tella tgecrart ad tegreḍ yis-s ajeqḍur-nni ad d-tarnuḍ afegrun ad tmecḍeḍ seg yidis n berra d axel s tgecrart-nni n yiẓḍi akken ad iseggem d ajeqḍur; mi qquren ad t-idddmeḍ ad tent-temziḍ ad d-tedmeḍ afrur-nni ad tekseḍ yis-s zyada ad tarnuḍ ad d-tedmeḍ imzi ad tent-temziḍ, ad tselxaseḍ s tbeḥnuqt alamma yuɣal am lemri, s yinna ad d-tedmeḍ imiren lmuɣri d tiɣin it-id-ttaɣen medden, ad tarnuḍ amellal ula d winna d akal acebḥan ad tarnuḍ usgu ad teḍluḍ qbel amellal-nni ad ternuḍ lmuɣri-nni ad tḥukeḍ imiren usgu, ad d-tedmeḍ imziz d arric n uqelwac ad as-tenḍeḍ ciṭ n talaxt ad teṭṭfeḍ seg-s, imiren yis-s i nreqqem ijeqḍuren, mi tent-kkfiḍ s warqam, qquren ad d-tedmeḍ isɣaren id-theggaḍ akken, ticcicin n leɣbar n yezgaren ad xedmen-t d tiḥbulin anect-ila-tent ad tessuḍ isɣaren, ad tsarseḍ tasebbalt d tamezwarut ad tsendeḍ ɣur-s leḥwal-nni imecṭaḥ ad t-ɣummeḍ s ticcicin n leɣbar ad teṭṭefḍ s iɛeddamen n yesɣaren akken ur d-ɣellin ara alamma twalaḍ yers wuɣud ikfa kullec yerɣa; yerɣa usɣar yerɣa leɣbar yerɣa kullec ad d-tedmeḍ asɣar ameqqran zuren ad d-tẓaẓayeḍ yis-s yiwen yiwen slaɛqel ad tent-id-tekkseḍ seg tmes-nni iwakken ad ten-yewwet ubeḥri ad dteddmeḍ ijeqduren yekkfan.